Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on Tri Baruchin vuoro.
Tällä viikolla tutkimme, -
mitä Jeesus sanoi Johannes Kastajasta.
Jeesus sanoi: "Ei ole vaimoista syntyneitten joukosta -
noussut suurempaa kuin Johannes Kastaja."
Miksi hän sanoi Johanneksesta sillä tavoin?
Mitä Johanneksen elämässä tuolloin tapahtui?
Missä hän oli?
Etsitään vastauksia Matteuksen evankeliumin luvusta 11.
Matt. 11.
Kyseessä on siirtymisvaihe entisestä uuteen.
Matt. 11:1: "Ja kun Jeesus oli antanut kahdelletoista opetuslapselleen -
kaikki nämä käskyt, niin hän lähti sieltä -
opettamaan ja saarnaamaan heidän kaupunkeihinsa."
Jeesus jatkaa palvelutyötään tärkeässä vaiheessa.
Hän toimitti tehtäväänsä uskollisesti, -
opetti ja julisti.
Tavallisesti sanaa "julistaa" käytetään puhuttaessa Jumalan valtakunnasta.
Jae 2: -
"Mutta kun Johannes vankilassa ollessaan kuuli Kristuksen teot..."
Asiayhteys on selvä. Johannes on vankilassa.
Miten hän oli sinne joutunut?
Tiedämme syyn.
Eräs hallitsija halusi ottaa vaimokseen veljensä entisen puolison, -
mikä on Toorassa kiellettyä. Jumalan laki ei sitä salli.
Toiset hallitsijat olivat halukkaita kompromissiin.
Mutta oikea Jumalan mies tai nainen -
ei tee kompromissia Jumalan Sanan suhteen.
Johannes Kastaja ei hyväksynyt heidän liittoaan -
vaan puolusti Tooran totuutta.
Siksi hän joutui vankilaan ja menetti lopulta henkensä -
tästä samasta syystä.
Vankilassa Johannes kuulee huhuja -
Messiaan teoista, -
siitä mitä hän oli tehnyt.
Sana opettaa, että usko tulee kuulemisesta.
Johannes kuulee, -
mitä Messias tekee ja mitä hän opettaa Jumalan valtakunnasta.
Johanneksen mielessä syntyy kysymys. Jakeen 2 loppu: -
"...lähetti hän opetuslapsiansa sanomaan hänelle..."
Johannes lähettää kaksi opetuslasta (KJV). Luvuilla on Sanassa merkitystä.
Tavallisesti luku kaksi viittaa kahtiajakautuneisuuteen.
On esimerkiksi kaksi eri käsitystä.
Siksi Johannes lähettää Jeesuksen luo kaksi opetuslasta.
Hän halusi tietää, -
kumpi kahdesta vaihtoehdosta oli oikein.
Meidänkin on hyvä saada selville oikea vaihtoehto.
Hän lähettää matkaan kaksi opetuslastaan.
He kysyvät Jeesukselta Johanneksen esittämän kysymyksen: -
"Oletko sinä se tuleva [Messias Daavidin Poika], -
vai pitääkö meidän toista odottaman?"
Kohta on tärkeä. Useimmat tutkijat ymmärtävät sen väärin.
Monet sanovat kommentaareja myötäillen: -
"Vankilassa on vaikeaa. Johanneksella on uskon kriisi." Ei ole.
Meillä voi olla uskon kriisi, mutta toivon mukaan ei ole.
Johannes Kastajalla ei ollut.
Niin loukkaavasti ajattelee ihminen, joka ei ole ymmärtänyt kohtaa -
ja joka irrottaa asioita yhteydestään.
Tiedämme, mitä Jeesus sanoo: -
"Ei ole vaimoista syntyneitten joukosta noussut suurempaa kuin Johannes."
Jeesus ei kehu häntä uskon kriisin vaan hänen ymmärryksensä vuoksi.
Johannes tiesi, että Jeesus oli Messias.
Silloin opetettiin juutalaisuudessa, että on kaksi Messiasta.
VT:n profeetat kuvailevat Messiasta kahdella eri tavalla.
On kärsivä Messias ja hallitsija-Messias, Daavidin poika.
Kun Johannes sanoi: -
"Katso, Jumalan Karitsa, joka ottaa pois maailman synnin", -
hän tiesi puhuvansa Messias Joosefin pojasta, kärsivästä palvelijasta, -
joka uhrikaritsana vuodattaa verensä ihmisten lunastukseksi.
Johanneksella ei ole uskon kriisiä -
vaan hän on alkanut ymmärtää, -
että johtajat ovatkin opettaneet väärin.
Johannes miettii: "Ehkä ei olekaan kahta Messiasta vaan yksi, -
jolla on kaksi eri tehtävää."
Hän tuli kärsivänä palvelijana maksamaan syntivelkamme.
Hän palaa aikojen lopulla -
voitokkaana soturina ja vanhurskaana Kuninkaana, -
joka perustaa valtakuntansa.
Kun Johannes kysyy: "Vai pitääkö meidän toista odottaman", -
kiinnitä huomioon sanaan "toinen".
Kreikassa on kaksi eri sanaa sanalle "toinen": -
allos ja heteros.
Allos tarkoittaa samanlaista, -
heteros, jota tässä käytetään, tarkoittaa erilaista.
Johannes ymmärtää Messiaan kaksi erilaista tehtävää, -
kärsimisen ja voiton.
Hän kysyy: "Tuleeko toinen suorittamaan toisen tehtävän -
vai oletko sinä ainut?"
Hänen kysymyksensä perustui siihen, mitä hän oli kuullut Messiaan tekevän -
ja puhuvan.
Johanneksella ei ole uskon kriisiä, vaan hän ymmärtää totuuden.
Jeesus on todella Jumalan karitsa -
mutta myös Juudan jalopeura.
On varmasti vain yksi Messias. Hän kysyy, pitäisikö odottaa toista.
Jae 4: "Niin Jeesus vastasi ja sanoi heille..."
Hän vastasi samalla Johannekselle.
"'Menkää ja kertokaa Johannekselle, mitä kuulette ja näette: -
sokeat saavat näkönsä, ja rammat kävelevät, -
pitaliset puhdistuvat, ja kuurot kuulevat, -
ja kuolleet herätetään, -
ja köyhille [ahdistetuille] julistetaan evankeliumia."
Heille kerrotaan hyvä sanoma.
Sana köyhä tarkoittaa hengessä köyhiä.
He tunsivat ahdistusta, koska he eivät nähneet profetioiden toteutuvan.
Messias kertoi hyviä uutisia Jumalan profetioiden toteutumisesta.
Ne ovat käsillä, koska Jeesus Messias on kanssamme.
Niin hän vastaa Johanneksen opetuslapsille.
Jae 6: "Ja autuas on se, joka ei loukkaannu minuun."
Se on kaikkia koskeva lupaus.
Kreikan sanasta loukkaantua, skandalizó, tulee sana skandaali.
Oli tärkeää olla loukkaantumatta Jeesukseen.
Vaikka hän on kuningasten Kuningas ja herrojen Herra, -
hänet hylätään ja kavalletaan, häntä pilkataan ja nöyryytetään, -
kun häntä ruoskitaan, syljetään ja hakataan, -
ja kun naulat lävistävät hänen kämmenensä ja nilkkansa.
Älä loukkaannu hänen kokemaansa nöyryytykseen, -
koska hän on Jumalan Poika.
Sen vahvisti hänen ylösnousemuksensa.
Jumala rankaisi Uhrikaritsaa ja herrain Herraa.
Jokainen polvi notkistuu ja kieli tunnustaa, että Jeesus on Herra.
Jeesus vastaa Johanneksen opetuslapsille: -
"Ja autuas on se, joka ei loukkaannu minuun.
"Kun he olivat menneet, -
rupesi Jeesus puhumaan kansalle Johanneksesta..."
Jeesusta seurasi monta väkijoukkoa.
Se osoittaa, ettei evankeliumin sanoma ole vain yhdelle joukolle, -
vain yhdenlaisille ihmisille, -
vaan monille eri ihmisryhmille -
eri kulttuureista, taustoista, roduista ja kansallisuuksista.
Hänen sanomansa on tarkoitettu kaikille.
"...rupesi Jeesus puhumaan kansalle Johanneksesta: -
"Mitä te lähditte erämaahan katselemaan?"
Katsella tarkoittaa tuossa havaitsemista -
ja ymmärtämistä.
Ihmisellä on oikea käsitys tapahtumasta.
Jeesus kysyy: "Mitä te lähditte erämaahan katselemaan?
Ruokoako, jota tuuli huojuttaa?"
Sillä alueella oli normaalia, että tuuli huojutti ruokoja.
Hän sanoo: "Ette menneet sinne kuulemaan Johanneksen julistusta -
ja tekemään parannusta huojuvien ruokojen takia.
Ymmärsitte varmaan, että siellä tapahtui jotain merkittävää."
Profeetallisesti katsoen tiedettiin, että Messias tulisi oikealla hetkellä.
Nämä asiat on tärkeä ymmärtää.
Jeesus kysyi: "Mitä te lähditte erämaahan katselemaan?
Ruokoako, jota tuuli huojuttaa?
Vai mitä lähditte katsomaan?
Ihmistäkö, hienoihin vaatteisiin puettua?
Katso, hienopukuiset ovat -
kuningasten kartanoissa.
Vai mitä te lähditte?"
Seuraava vastaus on oikea: "Profeettaako katsomaan?"
Ihmiset tunnistivat Johanneksen profeetaksi itsekieltäytymisestä.
Hän ei elänyt kuten muut.
Hän eli kuten Jumalan vallan alainen elää.
Hän ymmärsi aikojen merkittävyyden.
Hän tiesi, kuka Messias oli.
"Vai mitä te lähditte? Profeettaako katsomaan?
Totisesti, minä sanon teille: hän on enemmän kuin profeetta.
Tämä on se, josta on kirjoitettu: -
'Katso, minä lähetän enkelini sinun edelläsi..."
Myös Jesaja 40:ssä ja Malakian kirjassa -
puhutaan enkelistä eli sanansaattajasta.
Kohdat toteutuvat joidenkin mielestä kahdella eri tavalla.
Jesaja puhuu selkeästi profeetta Eliasta.
Malakian kirjankin kohtien vuoksi tulkitsemme asian näin.
Siinä viitataan Eliaan, joka valmisti tietä.
Se toteutui.
Lisäksi Johannes Kastajan yllä oli Elian henki, -
joka toteutti samankaltaista tehtävää kuin Elialla oli.
"Katso, minä lähetän..." Tässä lainataan Vanhaa testamenttia.
Jotta ymmärtäisimme Uutta testamenttia, -
on ymmärrettävä VT:n profeettojen ilmoitusta.
VT:n profeettoja lainataankin evankeliumeissa usein.
Kyseessä ei ole sattuma, -
vaan tarkoitus on saada lukija ymmärtämään asia oikein.
"'Katso, minä lähetän enkelini sinun edelläsi..."
Enkelillä tarkoitetaan siinä Johannes Kastajaa, joka tuli ennen Messiasta.
"...ja hän on valmistava tiesi sinun eteesi'."
Johannes valmistaa kansaa Messiaan palvelutyölle.
Siksi hän kutsui kansaa tekemään parannusta.
Jos sananjulistaja ei puhu parannuksenteosta, -
hän ei toteuta kutsumustaan.
Jos joku sanoo, -
ettei tunne kutsua julistaa parannuksentekoa ja tuomiota, -
hänen pitäisi lakata julistamasta Sanaa -
ja teeskentelemästä olevansa jotain, jota hän ei ole.
Jos joku väittää olevansa Sanan opettaja, -
hänen on korostettava parannuksen tekoa.
"Hän on valmistava tiesi sinun eteesi." Hän valmistaa tietä Messiaalle.
Jae 11: "Totisesti [aamen], -
minä sanon teille: -
ei ole vaimoista syntyneitten joukosta noussut..."
"Vaimoista syntyneet" tarkoittavat normaalilla tavalla syntyneitä.
"...suurempaa kuin Johannes Kastaja..."
Johannesta kutsuttiin Kastajaksi, -
koska hän kutsui ihmisiä parannuksen kasteelle.
On otettava huomioon toinenkin asia, -
se, mistä kaste puhuu.
Kasteessa ihminen todistaa uskostaan -
Messiaan kuolemaan, hautaamiseen ja ylösnousemukseen.
Jeesus itse puhui palvelustehtävästään kasteena.
Hän sanoo Luuk. 12:ssa: "Mutta minä olen kasteella kastettava, -
ja kuinka minä olenkaan ahdistettu, kunnes se on täytetty!"
Siinä hän ei puhunut vesikasteesta, jonka oli saanut Jordanilla, -
vaan viittasi kuolemaansa.
Kuolleet haudataan. Kasteessa ihminen "haudataan" veden alle.
Kuolemisen ja hautaamisen jälkeen Messias nousi kuolleista.
Johannesta ei siis kutsuta Kastajaksi vain siksi, -
että hän kutsui ihmisiä parannuksen kasteelle, vaan myös siksi, -
mitä kaste merkitsee.
Hän osoitti kohti Messiaan kuolemaa, hautausta ja ylösnousemusta.
Jae 11: "Totisesti minä sanon teille: -
ei ole vaimoista syntyneitten joukosta noussut -
suurempaa kuin Johannes Kastaja; -
mutta vähäisin taivasten valtakunnassa on suurempi kuin hän."
Vaikka tekisit suuria tekoja ja noudattaisit Sanaa, -
mutta jos et ole kokenut lunastusta, et pääse Jumalan valtakuntaan.
Johannes oli uskollisempi kuin kukaan muu Messiasta lukuunottamatta.
Kuitenkin Jumalan valtakunnassa vähäisin on Johannesta suurempi, -
koska hän on vastaanottanut Messiaan lunastustyön.
"...mutta vähäisin taivasten valtakunnassa -
on suurempi kuin hän."
Jakeessa 12 käsitellään Jumalan valtakuntaa lisää.
Messias opetti Jumalan valtakunnasta jatkuvasti.
"Mutta Johannes Kastajan päivistä tähän asti -
hyökätään taivasten valtakuntaa vastaan..."
Siinä käytetään suurta intensiteettiä kuvaavaa sanaa.
Monet käännökset käyttävät sanaa "violence", väkivalta.
Väkivallasta tässä ei ole minusta kuitenkaan kyse.
Kyse on suuresta voimasta tai kiihkeydestä.
On sitouduttu toimimaan tietyllä tavalla -
tavoitteen saavuttamiseksi.
Ihminen on siinä palavasti antautunut tavoittelemaan jotain.
Hänen on toimittava heti, jottei hän kadota tilaisuuttaan.
Sellaista sanaa tässä käytetään.
"Mutta Johannes Kastajan päivistä tähän asti" -
Jumalan valtakunta herätti kiinnostusta.
Toiset olivat kiihkeästi sen puolesta, toiset sitä vastaan.
Oli suurta vastustusta, jota Johanneskin oli kokenut.
Hänhän oli vankilassa.
Lähettyään opetuslapsensa kysymään Jeesukselta Messiaasta, -
hän ei elänyt paljon pidempään. Hänet mestattiin uskonsa tähden.
Hän oli sitoutunut noudattamaan Tooran avioliittolakia.
Monet eivät tiedä, että Johannes surmattiin, -
koska hän puhui totuutta avioliitosta.
Sitten hän sanoo, -
että kiihkeästi, antautuneesti ja tarkoitusta tavoitellen -
"hyökkääjät tempaavat sen itselleen."
Siinä on sana, joka esiintyy muuallakin UT:ssa.
1. Tess. 4:17:ssä sitä käytetään ylöstempauksesta.
Joku tempaa voimakkaasti jotain mukaansa tarkoituksella.
Niin Messias tulee tekemään.
Hän tempaa omansa mukaansa tiettyä tarkoitusta varten.
Sitä sana temmata tarkoittaa.
Sanaa harpazo, ylöstempaus, -
käytetään tässä Jumalan valtakunnasta.
Emme pääse kokemaan Jumalan valtakuntaa, -
ellei Messias tempaa meitä voimalla mukaansa.
"Sillä kaikki profeetat ja laki ovat ennustaneet Johannekseen asti..."
Laissa ja profeetoissa annettiin tietoa Jumalan valtakunnasta.
Johannekseen asti koko Raamatun sanoma, laki ja profeetat, -
puhuivat Jumalan valtakunnasta.
"...ja jos tahdotte ottaa vastaan: -
hän on Elias, joka oli tuleva."
Jeesus kertoi, että Johannes tuli palvelemaan -
Eliaan hengessä ja voitelussa.
Samalla Jeesus tunnusti olevansa Messias.
Sitten Jeesus kehottaa seurakuntaa: -
"Jolla on korvat, se kuulkoon" Jumalan totuuden.
Kuuleminen tarkoittaa myös -
sitoutumista, kiihkeyttä, uskollisuutta ja toimintaa.
Kuulemisen lisäksi ymmärrät ja reagoit kuulemaasi tietyllä tavalla.
Sellaisen opetuksen saamme Jumalan Sanasta.
Nähdään ensi viikolla! Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen